[{"text_idx": "#000002", "text": "Glan yr Afon yng Nghas-gwent oedd y man dathlu ar ddydd Llun, 27ain Mawrth, wrth i ni ddathlu pen-blwydd Llwybr Arfordir Cymru yn 10 mlwydd oed. Roedd y digwyddiad, a fynychwyd gan gynrychiolwyr o Gyngor Sir Fynwy, Llywodraeth Cymru a Chyfoeth Naturiol Cymru, wedi amlygu\u2019r manteision a ddaw o fynd allan i\u2019r awyr agored a phrofi byd natur. Roedd y naturiaethwr, cadwraethwr a\u2019r cyflwynwyd teledu, Iolo Williams yn un o\u2019r gwesteion, ynghyd a\u0302 chyn Fardd Cenedlaethol Cymru, Ifor ap Glyn."}, {"text_idx": "#000003", "text": "Ar y safle ger Pont Cas-gwent, roedd Iolo wedi dadorchuddio bocs sw\u0302n newydd sydd yn disgrifio\u2019r amrywiaeth o fywyd gwyllt sydd i\u2019w weld ar Lwybr Arfordir Cymru. Mae Iolo wedi recordio tair neges hefyd ac mae cyn Fardd Cenedlaethol Cymru, Ifor ap Glyn yn darllen ei gerdd Bendith Llwybr yr Arfordir. Mae cerddwyr ar y llwybr arfordirol yn medru defnyddio\u2019r bocs sw\u0302n er mwyn dod ag amrywiaeth cyfoethog bywyd gwyllt yr ardal yn fyw wrth iddynt fynd ar eu ffordd. Mae pedair neges gan y bocs sw\u0302n, yn Gymraeg ac yn Saesneg, ac mae\u2019n cynnig ffordd fwy hygyrch o glywed gwybodaeth. Mae modd newid y negeuon er mwyn eu cadw\u2019n ffres ac yn berthnasol."}, {"text_idx": "#000007", "text": "Wrth agor y digwyddiad, dywedodd Iolo Williams: \u201cRwyf wrth fy modd yn cael fy ngwahodd i helpu dathlu penblwydd Llwybr Arfordir Cymru yn 10 mlwydd oed. Dros y ddegawd ddiwethaf, rwyf wedi cerdded sawl rhan o\u2019r llwybr ac mae amrywioldeb y dirwedd a\u2019r bywyd gwyllt yn fy synnu bob un tro. Roedd y cyfnodau clo adeg Covid wedi ein dysgu ni pa mor bwysig yw\u2019r byd naturiol ar gyfer ein lles corfforol a meddyliol ac rwyf yn gobeithio y bydd y digwyddiad hwn yn annog mwy o bobl i fynd allan a mwynhau\u2019r byd naturiol anhygoel sydd gan Gymru.\u201d"}, {"text_idx": "#000008", "text": "Dywedodd cyn Fardd Cenedlaethol Cymru Ifor ap Glyn: \u201cEr bod y digwyddiad hwn yn dathlu dechrau (a diwedd!) y daith yng Nghas-gwent, mae cerddwyr yn medru creu eu mannau \u2018dechrau\u2019 a \u2018gorffen\u2019 eu hunain unrhyw le ar hyd y llwybr sydd yn 870 milltir. Y peth pwysig yw mynd allan a mwynhau\u2019r llwybr.\u201d"}, {"text_idx": "#000012", "text": "Dywedodd y Cyngh. Catrin Maby, Aelod Cabinet ar gyfer Newid Hinsawdd a\u2019r Amgylchedd: \u201cMae ychwanegu\u2019r bocs sw\u0302n at y llwybr yng Nghas-gwent yn mynd i gyfoethogi profiad pobl o\u2019r daith a chodi ymwybyddiaeth o\u2019r bywyd gwyllt amrywiol ac anhygoel sydd i\u2019w weld yma. Rwy\u2019n gobeithio y bydd cynifer o bobl ag sydd yn bosib yn mwynhau\u2019r bocs sw\u0302n ac yn archwilio\u2019r llwybr ar o\u0302l cael eu hysbrydoli gan y wybodaeth y maent yn clywed.\u201d"}, {"text_idx": "#000014", "text": "Yn ogystal a\u0302 bod yn fan dechrau ar gyfer Llwybr Arfordir Cymru, mae Cas-gwent hefyd yn cynnig cyfle i ymuno gyda nifer o deithiau cerdded eraill fel taith Gerdded Dyffryn Gwy a Llwybr Cenedlaethol Clawdd Offa. Eleni, 2023, yw Blwyddyn y Llwybrau ac roedd y digwyddiad wedi dathlu hyn hefyd."}, {"text_idx": "#000017", "text": "Roedd y digwyddiad, a gynhaliwyd mewn lle y mae morloi a hebogau Peregrine i\u2019w gweld yn aml, hefyd yn cynnwys Nid yw Natur yn Daclus, a Grid Gwyrdd Gwent a Lefelau Byw, yn ymgymryd a\u0302 gweithgareddau ar gyfer y cyhoedd a\u2019r plant o Ysgol Gynradd y Dell yn y dref."}, {"text_idx": "#000018", "text": "Cynulleidfaoedd wedi dod ynghyd i weld Iolo Williams yn dadorchuddio bocs sw\u0302n newydd, sydd yn cynnwys gwybodaeth am lwybr yr arfordir a cherdd sydd wedi ei hysbrydoli gan y llwybr"}]